**У К А З А Н И Я**

**за попълване на Декларацията за минимални помощи**

1. В **т. 5** от Декларацията се посочва конкретната дейност на кандидата, за която ще се използва минималната помощ, за която той кандидатства, като тази дейност може да е различна от основната му.
2. В **т. 7** от Декларацията при наличие на обстоятелства по преобразуване - сливане/придобиване/разделяне, са приложими разпоредбите на чл. 3, пар. 8 и пар. 9 от Регламент (ЕС) 2023/2831, съгласно които:

В случай на сливане или придобиване всички предходни помощи de minimis, предоставени на някое от сливащите се предприятия, се вземат под внимание, когато се определя дали дадена нова помощ de minimis, отпусната на новото предприятие или на придобиващото предприятие, не води до превишаване на тавана по чл. 3, пар. 2 от Регламент (ЕС) 2023/2831 – 300 000 евро. Помощта de minimis, предоставена правомерно преди сливането или придобиването, остава правомерна.

Ако дадено предприятие се разделя на две или повече предприятия, помощта de minimis, отпусната преди разделянето, се приписва на предприятието, което се е възползвало от нея, като по принцип това е предприятието, поемащо дейностите, за които е била използвана помощта de minimis. Ако такова предоставяне не е възможно, помощта de minimis се разпределя пропорционално на базата на счетоводната стойност на собствения капитал на новите предприятия към действителната дата на разделянето.

1. В таблицата по **т. 9** от Декларацията следва да посочите размера на всички минимални помощи, които кандидатът е получил през предходните три години до датата на декларирането, включително минималните помощи, получени от него в резултат на преобразуване по т. 7 от Декларацията и като „едно и също предприятие“ по т. 8 от Декларацията.

При попълването на таблицата по **т. 9** от Декларацията следва да имате предвид, че за целите на Регламент (ЕС) 2023/2831 датата на получаване на помощта не е датата на извършване на плащането. Съгласно чл. 3, пар. 3 от Регламент (ЕС) 2023/2831, помощта de minims се смята за отпусната (получена) в момента на получаване на законното право за това, съгласно приложимия национален правен режим (най-често това е датата на договора за финансиране), независимо от датата на плащане на помощта de minimis на предприятието.

По отношение на **изчисляването на периода от три години**, се има предвид следното:

Ако Декларацията за минимални помощи се подава, например на 09.02.2024 г., то периодът от три години обхваща 09.02.2021 г. – 09.02.2024 г.